projecte-aina/catalan_government_crawling huggingface dataset:
Presentem dues investigacions que proposen nous programes d'intervenció en el medi obert de justícia juvenil i en mesures penals alternatives d'adults.
Ambdós estudis han rebut el suport econòmic del CEJFE a través de la convocatòria pública anual de beques de recerca.
En la primera recerca, es presenta el Pla d'Intervenció Motivacional per a subjectes que han de realitzar un programa formatiu en matèria de violència de gènere com a mesura penal alternativa.
La finalitat principal d'aquest programa motivacional és que els usuaris iniciïn el programa formatiu en condicions òptimes que augmenti l'eficàcia de la mesura.
La segona recerca té com a finalitat l'elaboració i la validació d'un programa de competències socials per a la resolució positiva de conflictes dirigit a joves que estan duent a terme una mesura de tasques socioeducatives o de llibertat vigilada en medi obert.
En la sessió d'investigació es presentaran dues recerques que pretenen fer una aproximació al benestar tant físic com psicològic dels interns i fomentar les bones pràctiques en l'àmbit de la salut.
Les recerques posen atenció en aquells factors de risc i protecció sobre els quals els centres penitenciaris i els professionals que hi treballen poden tenir incidència, i fan propostes de millora de la intervenció.
Ambdues investigacions han rebut el suport econòmic del CEJFE a través de la convocatòria pública anual de beques de recerca.
El primer estudi recull i avalua quins són els factors de risc associats a la conducta violenta auto-dirigida greu per poder identificar-los, controlar-los i tractar-los adequadament.
La segona investigació explica la versatilitat del ioga com a activitat que ofereix eines per a la millora del benestar corporal, psicològic i emocional de l'intern, ajudant-lo a mantenir un comportament equilibrat i més positiu.
Comunitat és una d'aquelles paraules que defuig de definicions fàcils i úniques, però sobretot està feta de persones en relació.
Assolir aquest objecte de treball és tot un repte.
Per endinsar-nos en el treball en xarxa ens acompanyen Anna Viñas i Pilar Poyatos, del municipi de Castell-Platja d'Aro.
De la seva mà ens aproparem al model de treball que han anomenat Valor humà.
La directora del Centre d'Estudis Jurídics i Formació Especialitzada, Núria Clèries, inaugura la Jornada amb la directora general d'Execució Penal a la Comunitat i de Justícia Juvenil (DGEPCJJ), Pilar Heras.
De dreta a esquerra: Pilar Poyato, cap de l'Àrea de Dinamització Comunitària, i Anna Viñas, educadora social, ambdues de l'Ajuntament de Castell-Platja d'Aro, presenten el projecte Valor humà.
Modera Ana Nogueras, de l'equip de Prevenció i Mediació Comunitària (PMC) de la DGEPCJJ.
Com cada any el Programa Compartim convoca a una trobada presencial una de les seves figures clau com és la de la persona que modera i e-modera les comunitats de pràctica.
La idea és posar en contacte la veterania d'algunes persones amb la incorporació d'altres noves i fer un intercanvi que beneficiï ambdues parts.
Elena Iborra, coach i col·laboradora habitual d'Art of Hosting, i alguns dels e-moderador del programa Compartim, durant el Seminari d'e-moderador 2019
Alguns dels e-moderador durant una de les activitats del seminari, pensant en el que aporten i en el que els agradaria emportar-se'n del programa Compartim
La nova situació creada per la pandèmia del covid-19 ha canviat completament l'escenari de les comunitats de pràctica.
Alguns col·lectius professionals es veuen sotmesos a major pressió perquè han de fer torns presencials, canviar les activitats habituals, assumir més responsabilitat... d'altres, de cop i volta, han de romandre a casa sense els mitjans tecnològics idonis per fer teletreball.
Però a Justícia la demanda d'atenció a les persones és la mateixa i la frustració per no poder atendre-les com abans es fa palesa.
Per això aquests webinaris específics per a CoP pretenen pal·liar els efectes d'aquesta situació nova que ha impactat a les nostres vides i ajudar a portar-la de la millor manera possible.
La comunitat de pràctica TIC i presó treballa en el projecte Alfadigital d'alfabetització digital i dinamització cultural que té com a objectius:
Es desenvolupa en diferents eixos de treball:
Les principals línies del projecte són:
És un projecte impulsat per Nous Projectes i Programes de Contingut Transversal de la Direcció General de Serveis Penitenciaris en el marc del programa Compartim.
Projecte alfadigital juny 2011 from Projecte Alfabetització Digital i Dinamització Cultural
Catàleg Projecte AlfaDigital 2011-12 from Projecte Alfabetització Digital i Dinamització Cultural
Aquesta comunitat de pràctica pluridisciplinar de professionals de centres penitenciaris vetlla per a la implementació del 'Model de participació i convivència a centres penitenciaris' (PiC), línia estratègica de treball participatiu a les presons.
PiC és un model d'organització funcional, afavoridor d'un clima de convivència prosocial a les unitats residencials i afavoridor i promotor de l'autonomia i la participació de l'intern.
El 2013 s'inicia la primera experiència del Servei de Mesures Penals Alternatives (MPA) al programa Compartim.
La participació en la comunitat de pràctica (CoP) ajuda a millorar aspectes de la feina que el treball del dia a dia no permet dur a terme, a més d'oferir un espai de treball amb diferents representants dels equips de mesures penals alternatives de Catalunya amb els que es treballa habitualment de manera transversal.
La CoP d'MPA la formen entre 20 i 30 persones que es troben un cop al mes en reunions presencials o virtuals.
Per funcionar amb major eficàcia, la CoP treballa en comissions, actualment n'hi ha tres:
Al llarg d'aquests anys s'ha treballat a partir de diferents objectius: abordatge del consum d'alcohol a la primera entrevista, delictes sexuals, aspectes jurídics i resiliència, comunicació i motivació entre professionals, l'ètica, millora de la relació amb les entitats col·laboradores al programa de TBC (treballs en benefici de la comunitat), abordatge de la patologia dual a l'àmbit d'MPA; alguns d'ells han culminat en els productes de coneixement que podeu veure i consultar a continuació.
Butlletí de comunicació amb les entitats col·laboradores dels treballs en benefici de la comunitat
La comunitat Unitats de Gestió Penitenciària dels centres penitenciaris de Catalunya és un espai de consulta i d'intercanvi d'experiències entre els i les professionals que hi pertanyen.
Té com a objectius principals compartir i crear coneixement a partir de la pràctica diària dels membres d'una banda i, d'altra banda, unificar els criteris i procediments d'actuació.
Els equips d'assessorament tècnic penal (EATP), formats per treballadors socials i psicòlegs, tenen la finalitat d'informar els òrgans judicials de la jurisdicció penal de les característiques psicosocials dels encausats, les víctimes i els penats en processos penals.
Amb aquesta informació els jutges i magistrats poden prendre decisions més ajustades a la realitat dels implicats en els processos penals.
Aquesta tasca es porta a terme mitjançant programes específics d'intervenció professional dissenyats tant per respondre a les sol·licituds judicials com per atendre les persones objecte de l'informe.
Aquesta comunitat de pràctica té com objectiu millorar les bones pràctiques del col·lectiu de mediació penal juvenil i reflexionar sobre el que suposa l'atenció diària als joves infractors, les víctimes i els perjudicats que participen en un procés de mediació.
La nostra comunitat presta un servei d'atenció especialitzada adreçat als menors que reconeixen, parcialment o totalment, la seva responsabilitat en els fets dels quals se'ls acusa, i que voluntàriament desitgen reparar el dany causat.
També s'adreça a les víctimes o perjudicats que, una vegada informats del funcionament de la justícia juvenil volen participar conjuntament amb el menor infractor en l'obtenció d'una reparació i la recerca de la millor solució per a tots.
La missió del Servei d'Assessorament Tècnic en l'Àmbit de Família (SATAF) és assessorar amb imparcialitat, donant resposta a les demandes judicials en matèria de família, amb criteris psicosocials compartits per l'Equip professional, per tal de facilitar la presa de decisions judicials que garanteixin el millor interès del menor, promovent alhora la reflexió entorn la nova realitat familiar.
Per aconseguir rigorositat en la feina i per ajustar-nos a les noves realitats socials i legals, els professionals hem de revisar periòdicament les nostres actuacions tècniques i principis que les fonamenten.
Així garantim la qualitat de la nostra tasca.
Alhora, la nostra especialització genera una gran quantitat de coneixement tèoric i aplicat, que ens converteix en professionals eficaços i fiables.
L'espai e-Catalunya ens permet mantenir aquests principis amb un bon aprofitament i implementació de les TIC, la qual cosa ens fa guanyar en independència i en autonomia per portar a terme la feina.
Aquest grup virtual pretén ser un espai de treball per posar en comú les nostres idees, experiències i bones pràctiques.
Una de les necessitats d'equip més rellevants que hem detectat fa referència a la importància de les bones pràctiques en les intervencions amb menors.
És per aquest motiu que hem apostat per elaborar un protocol d'actuació tècnica que compleixi amb la rigorositat que entenem necessària en aquest tipus d'intervencions.
Aquesta Sessió presenta una recerca, una bona pràctica i un projecte d'innovació que es duen a terme a Catalunya per facilitar la reintegració a la comunitat de les persones que acaben una condemna de presó, especialment aquelles amb més risc de reincidència.
La recerca aporta els resultats d'un estudi longitudinal sobre el desistiment (el procés de deixar de delinquir) de 36 persones empresonades a Catalunya, seguint les diferents trajectòries –desistents i persistents- dels participants.
La investigació concreta les necessitats d'aquestes persones i els reptes als quals ells mateixos i les institucions han de fer front per afavorir aquest procés de desistiment.
La bona pràctica se centrarà en un exemple concret de la realitat quotidiana de les persones excarcerades quan arriben a un pis de reinserció.
Finalment, a la Sessió s'explicarà un projecte d'investigació/acció que parteix de les necessitats i reptes que afronten, com dèiem, persones excarcerades i institucions, i que vol avaluar l'efectivitat de noves formes d'acompanyament de la presó a la comunitat.
En aquesta Sessió es presenten els resultats de la recerca duta a terme pel Centre d'Estudis Jurídics i Formació Especialitzada relativa a la reincidència de persones sotmeses a mesures d'execució penal a la comunitat a Catalunya.
Per contextualitzar les conclusions d'aquest estudi, en la primera part de la Sessió s'explicaran, a través de casos concrets, les principals mesures (treballs en benefici a la comunitat, programes formatius, tractaments terapèutics ambulatoris i internaments terapèutics).
Els resultats de la recerca aporten informació actualitzada, quantitativa i global, de les persones que van finalitzar una mesura penal a la comunitat l'any 2010 a Catalunya (N=8.839).
A aquestes persones se les segueix fins el 31 de desembre de 2014 per tal de registrar si protagonitzen nous delictes que comportin una nova condemna a mesures penals a la comunitat o un ingrés a presó.
Les dades es presenten agrupades segons les diferents mesures imposades i les categories delictives més freqüents.
L'estudi La taxa de reincidència penitenciària a Catalunya publicat pel CEJFE (2015) va mostrar que, del total de persones excarcerades l'any 2010, 684 subjectes (20,1%) havien entrat a presó per complir una pena privativa de llibertat per impagament de la pena de multa (responsabilitat personal subsidiària).
Aquests interns, que impliquen un volum important de la població penitenciària, tenen una mitjana de 4 antecedents penitenciaris i una reincidència molt alta (53,4%), dades que suggereixen la poca eficàcia de la mesura.
El CEJFE també va concedir l'any 2015 una beca de recerca a l'estudi titulat La presó per impagament de multa a Catalunya: diagnòstic del problema i propostes de solució que exposa els punts forts i febles de la pena de presó imposada per aquest motiu.
La Sessió d'Investigació s'ha plantejat com un espai de debat entre els principals professionals implicats en la imposició i execució d'aquesta pena i experts acadèmics que aportaran els seus punts de vista sobre la situació actual i les alternatives que hi hauria per donar-li una resposta més eficient.
La primera recerca presentada abordarà el Programa de competències socials per a la resolució positiva de conflictes que s'ha elaborat i validat en la pràctica quotidiana amb joves que estan complint mesures judicials en medi obert, ja sigui una mesura de tasques socioeducatives o de llibertat vigilada.
En la segona es presenta el desenvolupament del Programa Mirall per a l'abordatge de la violència dels joves en l'àmbit familiar.
Ambdós programes han avaluat les necessitats dels menors per elaborar els continguts i la metodologia a desenvolupar.
En la Sessió s'explicaran de forma pràctica i vivencial els programes, com s'han desenvolupat i els seus resultats.
Es valoraran els punts forts i febles i es faran propostes sobre allò que es proposi millorar, en la línia de la investigació/acció que sustenten ambdues propostes.
Aquests estudis han rebut el suport econòmic del CEJFE a través de la convocatòria pública anual de beques de recerca.
En aquesta Sessió d'investigació es presentaran dues recerques: L'execució penal a Justícia Juvenil a Tarragona, i L'execució penal a la comunitat a les comarques de Tarragona.
Ambdues comparen la realitat de 3 províncies de Catalunya, Tarragona, Lleida i Girona, per identificar els possibles trets diferencials dels territoris en l'àmbit de l'execució penal en joves i en adults que hi viuen al territori.
El Centre d'Estudis Jurídics i formació especialitzada va formular l'encàrrec d'aquestes recerques a la Universitat Rovira i Virgili de Tarragona perquè analitzés les similituds i diferències entre els 3 territoris i es pogués fer una lectura en clau territorial de la realitat d'execució penal al nostre país.
En la sessió es presentaran els resultats més significatius d'ambdues recerques i es debatran les propostes de millora amb el responsable del territori que va fomentar la recerca.
En aquesta Sessió es presenten els resultats del seguiment que s'ha fet a totes les persones alliberades en llibertat condicional l'any 2012 a les presons catalanes per saber si, 6 anys després, han reincidit.
Alhora, es presenten resultats respecte a la situació actual dels interns penitenciaris que en el primer estudi publicat al 2014 sobre "La llibertat condicional a Catalunya" van formar part dels grups control de 3r grau, en les seves diferents modalitats i de 2n grau que complien certes condicions objectives per poder accedir al medi obert, tot i no haver-ho fet.
En total, el seguiment s'ha fet a 3.076 excarcerats.
L'estudi presenta per primer cop el seguiment als interns que es trobaven ingressats en unitats dependents externes i en dona la taxa d'inactivitat delictiva des del moment de la seva sortida fins la data de finalització del seguiment, el 31 de desembre de 2017.
També es donaran dades sobre l'aplicació de l'Art.
86.4 del RP (amb control telemàtic o sense) i una visió transversal de tota la recerca des de la perspectiva de gènere.
La sessió tindrà lloc el dimecres 12 de juny en horari de matí, de 12.00 a 14.00 h al CEJFE.
Presentació de la recerca Noves tecnologies i delinqüència sexual, a càrrec de Carolina Bastit Costa, psicòloga del CO Barcelona i Carolina Moreno Rubio, psicòloga forense de l'Equip d'Assessorament Tècnic Penal de Barcelona.
L'estudi recull els resultats d'una investigació que analitza el perfil de les persones que han comès un o més delictes on line contra víctimes menors d'edat.
Estudia una mostra de 118 subjectes que han estat condemnats per tinença o distribució de material d'explotació sexual infantil.
També compara aquest grup amb un altre grup de subjectes que han comès aquest tipus de delictes de forma dual ( online i offline ).
En la sessió s'explicarà com són aquests delinqüents, com ho fan per passar desapercebuts i quines propostes d'intervenció fan les investigadores per reduir-ne el nombre.
L'estudi s'ha realitzat gràcies a una de les Beques de recerca que va lliurar el CEJFE el 2019.
Data: Dijous 21 de maig de 2020
Podeu accedir a aquesta activitat amb el següent enllaç: https://cejfe.adobeconnect.com/r9a2pzw0jir1/
Els dMagaZines són una recopilació de materials diversos escrits o creats, llegits i enregistrats pels participants, editats i reunits en un arxiu d'àudio MP3 preparat per la seva difusió.
El projecte té com a objectiu crear una xarxa intra i intercentres penitenciaris, d'intercanvi de dMagaZines.
La orientació principal del projecte és que els dMagaZines estiguin vinculats a activitats que s'estan desenvolupant com a una eina de motivació i de treball.
El Projecte ofereix formació per posar en pràctica aquesta metodologia i manté un suport permanent a través d'una plataforma.
Un projecte que forma part d' AlfaDigital (Alfabetització Digital i Dinamització Cultural), desenvolupat per la Direcció General de Serveis Penitenciaris en el marc del programa Compartim del Centre d'Estudis Jurídics i Formació Especialitzada.
"La georeferenciació a l'Administració", a càrrec de Jordi López Ramot creador del portal de rutes Wikiloc.
Presentació: Ignasi Genovès i Avellana, director general d'Atenció Ciutadana i Difusió, i Josep Xavier Hernández Moreno, director del Centre d'Estudis Jurídics i Formació Especialitzada
Data: dimecres 17 d'octubre de 2012
- Post 29a sessió web: 'La georeferenciació a l'Administració'
Jordi López Ramot és creador del portal de rutes Wikiloc i fundador i directiu de l'empresa Iogeo.com.
Llicenciat en enginyeria informàtica per la Universitat Oberta de Catalunya.
Ha participat com a ponent en diverses conferències i ha rebut premis i reconeixements internacionals pel seu treball a Wikiloc.
També ha aparegut en diversos mitjans de comunicació i en blocs internacionals com ara Ciberpaís, La Vanguardia, 20 minutos, Antena3, TV3, Cadena SER, GoogleEarth Blog, entre d'altres, i ha estat seleccionat a la llista Los 100 Protagonistas del 2009, segons el diari El País.
Veure de quina forma iniciatives ciutadanes de producció i intercanvi d'informació geogràfica, com ara Wikiloc, interoperen amb les dades i serveis que ofereix l'Administració i viceversa.
Valorar possibles usos de la informació geogràfica al si de l'Administració.
La informació geogràfica a l'Administració.
La informació geogràfica creada pel ciutadà (VGI).
- Accés del ciutadà a la informació geogràfica de l'Administració.
- Col·laboració entre entitats públiques a la Xarxa.
- Promoció del turisme actiu i estadístiques d'ús del territori.
Femení Singular del Centre Penitenciari de Dones és un magazine digital que parteix d'una revista que té una història de 20 anys i que a poc a poc es va anar passant a formats digitals.
Primer a través del blog i a finals de l'any passat, comencen el seu camí com a dMagaZine Femení Singular al novembre 2012.
Les seccions habituals que s'hi poden trobar són:
Top Ten: recull de les cançons més escoltades al Centre
El Rincón de Patricia: crònica sobre motivació a la presó
Ponte guapa: sobre bellesa i benestar
Cocina Internacional: receptes d'arreu del mon
Universo Cultural, el primer dMagazine que va néixer al 2011, es realitza des del mòdul 4 del Centre Penitenciari de Quatre Camins.
Les seccions habituals del magazin tenen els següent continguts:
· Universo Cultural: presentació d'un país del món
· NotiFlash: notícies nacionals i internacionals
· Tú decides: relat d'una experiència
· Jiwar-Diálogos: conferències sobre multiculturalitat i reflexions en veu alta
· Sentir-nos bé: experiències sensorials i emocionals
El grup Gamificació, que neix l'any 2016 a la Jornada TIC i Presó, és una comunitat de pràctica que ha apostat per ludificar els programes de tractament que s'apliquen en l'àmbit de la rehabilitació a centres penitenciaris.
L'objectiu és cercar metodologies diferents que motivin els i les interns/es, i així fer que els programes siguin més engrescadors i dinàmics.
Presentació dels programes de tractament ludificats per a professionals del CPQC i CP Joves
En la II Jornada de Bones Pràctiques de Gestió del Coneixement (programa Compartim) del Departament de Justícia, presentarem els productes de coneixement que les comunitats de pràctica han elaborat col·laborativament.
És, doncs, una bona ocasió per conèixer i compartir què entenem per gestió del coneixement i com la podem implementar a les organitzacions.
La Jornada es complementa amb l'exposició de diferents experiències externes que contribueixen a la millora de la metodologia de treball col·laboratiu impulsat des de Justícia per obtenir un model de gestió del coneixement que puguin fer servir també altres organismes públics.
"Millorar els serveis de l'Administració mitjançant la col·laboració", a càrrec de Jesús Martínez, responsable de Formació Directiva i Nous Programes del Centre d'Estudis Jurídics i Formació Especialitzada del Departament de Justícia.
Presentació: Ignasi Genovès i Avellana, director general d'Atenció Ciutadana i Difusió, i Josep Xavier Hernández Moreno, director del Centre d'Estudis Jurídics i Formació Especialitzada
Data: dimecres 17 d'abril de 2013
Jesús Martínez és llicenciat en psicologia per la Universitat Autònoma de Barcelona, especialitat en psicologia social, i màster en societat de la informació i el coneixement per la Universitat Oberta de Catalunya.
Des de 2006 coordina el programa Compartim de gestió del coneixement, que ha esdevingut el referent de vertebració de comunitats de pràctica i grups d'innovació a l'Administració pública.
És coautor de les publicacions Treballa diferent (2011), on s'explica la metodologia que inspira el programa, i El treball col·laboratiu a l'Administració.
A més, ha escrit diversos articles i presentat diferents ponències sobre innovació en formació.
Des de 2011 també coordina la formació directiva i general del Departament de Justícia.
Reflexionar sobre els elements que fan possible que organitzacions com les administracions públiques, no dissenyades originàriament per permetre la participació dels empleats, esdevinguin espais d'innovació i millora permanent dels seus serveis per la implicació directa dels professionals.
El poder de la col·laboració no té límits (4 històries exemplars).
Les condicions necessàries per crear i compartir coneixement: no tot és sentit comú ni tecnologia.
L'excedent cognitiu i de passió és avui l'estàndard?
Noves organitzacions públiques per a nous professionals: qui mou fitxa?
Eines i procediments del programa Compartim a l'abast de tothom.
La Jornada s'inscriu en el marc de la col·laboració del Programa de Prevenció i Mediació Comunitària de la Direcció General d'Execució Penal a la Comunitat i de Justícia Juvenil (DGEPCJJ) amb l'Ajuntament de Castell-Platja d'Aro.
Com a objectiu general, vol donar a conèixer el treball en xarxa que es realitza al municipi per desenvolupar estratègies, recursos i accions preventives.
Les habilitats per a la vida representen un conjunt d'eines que faciliten la tasca dels professionals i reverteix en els ciutadans.
Inauguració amb Lluís Vinyas, director de l'IES Ridaura de Castell-Platja d'Aro, Isabel Ruiz Margalef, directora dels Serveis Territorials de Justícia de
El ponent posa la teoria en pràctica.
Ramon Casadevall, doctor en pedagogia, explica des de l'experiència les habilitats per a la vida.
Cloenda de la jornada amb Àngel Guirado, Albert López, regidor d'Esports, Infància, Joventut i Participació Ciutadana de l'Ajuntament de Castell-Platja d'Aro, i Ana Nogueras i Robert Gimeno del Programa de prevenció i mediació comunitària del Departament de Justícia